EkBass/fiwiki-20250220-pages-articles huggingface dataset:
Arno Savela

Arno Aulis Savela (26. tammikuuta 1935 Heinola – 23. joulukuuta 2016 Helsinki) oli suomalainen arkkitehti, joka suunnitteli uransa aikana etenkin koulurakennuksia. Näihin lukeutui esimerkiksi Martinlaakson koulu, joka oli Suomen ensimmäinen peruskoulun opetussuunnitelman mukaisesti suunniteltu koulurakennus. Vuonna 1969 Savela perusti Kaupunkisuunnittelu Oy:n yhdessä Jaakko Salosen, Jaakko Ylisen, Pentti Riihelän ja Aatos Issakaisen kanssa. Yrityksen toimialana oli arkkitehtuuri- ja yhdyskuntasuunnittelu sekä alan teknillis-tieteellinen tutkimus. Yritys laati muun muassa Helsingin maalaiskunnan (nykyisen Vantaan) ensimmäisen yleiskaavan vuosina 1968–1969, Haaga-Vantaan yleissuunnitelman vuonna 1970 sekä Iso-Huopalahden virkistysalueen yleissuunnitelman vuonna 1971. Lisäksi hän työskenteli erinäisten arkkitehtitoimistojen palveluksessa, kuten Arkkitehtitoimisto Salonen-Savela (1964–1969) sekä Arkkitehtitoimisto Salonen-Savela-Ylinen. == Suunnittelutöitä == * Pohjantie 6, Espoo (1962) * Kirkonkylän seurakuntatalo, Heinola (1965) * Krogiuksentie 6, Helsinki (1967) * Kaartin kasarmin ruokalarakennus, Helsinki (1968) * Keravan kirjasto (1971, purettu 2011) * Savion seurakuntatalo, Kerava (1972, purettu 2023) * Keravan uusi yhteiskoulu (nykyinen Nikkarin koulu, 1973) * Martinlaakson koulu, Vantaa (1974) * Rekolan yhteiskoulu, Vantaa (nykyisin Koivukylän koulu, 1975) * Helsingin toisen lyseon (nykyinen Helsingin kuvataidelukio) muutostyöt (1976) * Kankaanpään koulukeskus ja kirjasto (1977) * Ojamon koulu, Lohja (1977, purettu 2021) * Heinolan kaupungintalo (1980) * Heinolan valtuustotalo (1981) * Hyökkälän koulun laajennus, Tuusula (1981, 1989) * Anttilan koulu, Lohja (nykyinen Laurentius-koulu, Pirjo Kantolan kanssa, 1982) * Laurentius-sali, Lohja (Pirjo Kantolan kanssa, 1983) * Hyrylän ostoskeskus, Tuusula (1983, purettu 2023) * Suomen Yhdyspankin toimitalo, Pori (ns. "Kuparikonttori", 1983) * Hämeenlinnan lyseon korjaus- ja laajennustyöt (1987–1991) * Savion koulun laajennus, Kerava (1994) == Lähteet == Luokka:Suomalaiset arkkitehdit Luokka:Vuonna 1935 syntyneet Luokka:Vuonna 2016 kuolleet
Marianne Stokes

Marianne Stokes (s. Maria Léopoldine Preindlsberger, 1855 Graz – 1927) oli itävaltalais-brittiläinen taidemaalari. Hän oli yksi merkittävimmistä naismaalaareista impressionismin jälkeisellä aikakaudella ja tunnettiin erityisesti uskonnollisista maalauksistaan sekä temperatöistään. == Elämä ja ura == Stokes opiskeli aluksi Grazin piirustusakatemiassa, josta hän sai apurahan Müncheniin siirtymistä varten vuonna 1874. Koska Münchenin taideakatemia ei tuolloin hyväksynyt naisopiskelijoita, hän opiskeli yksityisesti professori Wilhelm Lindenschmit nuoremman johdolla. Vuonna 1880 Stokes muutti Pariisiin, jossa hän opiskeli Académie Trélat de Vignyssä ja myöhemmin Académie Colarossissa. Hän voitti hopeamitalin Colarossin "ilmeikkäät päät" -kilpailussa vuonna 1882. Pariisissa hän ystävystyi suomalaisen Helene Schjerfbeckin kanssa, jonka kanssa hän matkusti Bretagneen maalaamaan. Pont-Avenissa Stokes tapasi tulevan aviomiehensä, brittiläisen maisemamaalarin Adrian Scott Stokesin vuonna 1883. He menivät naimisiin seuraavana vuonna ja asettuivat asumaan Lontooseen. Myöhemmin he muuttivat St Ivesin taiteilijayhteisöön Cornwalliin. == Taide == Stokesin taiteellinen tyyli kehittyi läpi hänen uransa. Hänen varhaiset työnsä edustivat naturalismia, mutta myöhemmin hän siirtyi kohti symbolistisempaa ja prerafaeliittista tyyliä. 1890-luvun Italian-matkan jälkeen hän alkoi käyttää öljyvärien sijaan temperaa ja gesso grossoa, mikä merkitsi siirtymistä henkisempään ilmaisuun. Hän maalasi erityisesti naisia ja lapsia, mutta hänen töihinsä sisältyi myös uskonnollisia aiheita. Tunnetuimpia teoksia ovat Madonna ja lapsi (n. 1907–1908) ja Kuolema ja neito (1908). Stokes voitti kultamitalin Chicagon maailmannäyttelyssä vuonna 1893. Stokes ja hänen miehensä matkustivat laajasti Unkarissa vuosina 1905–1908 dokumentoiden maan kansanperinnettä ja -pukuja maalauksiin, jotka julkaistiin myöhemmin kirjana. == Perintö == Stokesin töitä on esillä monissa merkittävissä museoissa, kuten Musée d'Orsayssa Pariisissa, National Portrait Galleryssä Lontoossa ja Walker Art Galleryssä Liverpoolissa. Hänen työtään voidaan pitää synteesinä aikakauden taidevirtauksista, yhdistäen naturalismin, impressionismin, koristeellisen taiteen ja symbolismin elementtejä. == Teoksia == Tiedosto:Marianne Stokes Sweet Dreams.jpg|Suloisia unia (1875) Tiedosto:Marianne Stokes - On the Way to the Fields.jpg|Matkalla pelloille (1883–87) Tiedosto:Marianne Stokes - The Passing Train.jpg|Ohikulkeva juna (1890) Tiedosto:Marianne Stokes - Angels Entertaining the Holy Child (1893).jpg|Enkelit viihdyttävät Jeesus-lasta (1893) Tiedosto:Marianne Stokes - Candlemas Day.jpg|Kynttilänpäivä (n. 1901) Tiedosto:Marianne Stokes05.jpg|Aucassin ja Nicolette (tuntematon vuosi) Tiedosto:Hungary (1909) (14783572992).jpg|Slovakialaistyttö (1909) Tiedosto:La Jeune Fille et la Mort- Marianne Stokes-IMG 8224.JPG|Kuolema ja neito (n. 1908) == Katso myös == * Temperamaalaus * Naturalismi (taide) == Lähteet == Luokka:Itävaltalaiset taidemaalarit Luokka:Vuonna 1855 syntyneet Luokka:Vuonna 1927 kuolleet Luokka:Englantilaiset taidemaalarit
Pioneer E

Pioneer E (myös Pioneer-E ja PL-694C) oli Nasan viides Pioneer-ohjelman avaruussääluotain. Luotaimen oli tarkoitus tutkia planeettainvälistä avaruutta sekä avaruussäätä aurinkokeskeisellä kiertoradalta kuin luotaimen edeltäjät, Pioneer 6, 7, 8 ja 9. == Laukaisu == Pioneer E laukaistiin yhdessä Apollo- ohjelman TETR-C-satelliitin kanssa Floridasta, Cape Canaveralista 27. elokuuta 1969 kello 21.59 Thor-Delta L -kantoraketilla. 31 sekuntia laukaisusta kantoraketin ensimmäisen vaiheen hydrauliikkajärjestelmässä ilmeni vika, joka johti paineen menetykseen raketin ensimmäisessä vaiheessa sekä merkittävään suunnanmuutokseen. Raketin toinen vaihe toimi ongelmitta, mutta rakettia ei saatu enää takaisin alkuperäiseen suuntaan, joten Yhdysvaltain ilmavoimat lähettivät komentokeskuksesta signaalin räjäyttää raketti 484 sekuntia laukaisun jälkeen. Jos luotain olisi edennyt avaruuteen asti, se olisi nimetty Pioneer 10:ksi. == Luotaimen tehtävät == Luotain suunniteltiin mittaamaan: * avaruussäätä * planeettainvälistä avaruutta * aurinkotuulta * Auringon että galaktista kosmista säteilyä * planeettojen magneettikenttiä sekä sähkökenttiä. == Rakenne == Luotain oli noin 89 senttimetriä korkea sekä noin 94 senttimetriä leveä. Pioneer E:n sivuilla oli yhteensä 10 368 aurinkokennoa, joista luotain olisi saanut 60 wattia tehoa. Luotaimen sivuilla oli myös kolme 1,5 metriä pitkiä puomia, joiden avulla luotaimen liika pyörimisliike saataisiin pysäytettyä. Pioneer E oli rakennettu suurimmilta osin alumiinista ja siinä oli yhteensä yli 56 000 eri osaa. Luotaimen sisällä oli hopeasinkkiparisto, joka tuotti virtaa luotaimelle laukausun ajaksi. === Laitteisto === Laitteiston nimi Teho watteina Kolmiakselinen magnetometri 5,2 Kosmisen säteilyn teleskooppi 2,72 Radiolähetysvastaanotin 1,35 Sähkökentän tunnistin 0,43 Plasmatutka 3,1 Kosmisen säteilyn anisotropiahavaitsin 1,78 Kosmisen pölyn tunnistin 0,41 Kokeellinen taivaankappaleiden liikkeiden tutkimuslaite - lähde: Laitteiston data olisi lähetetty takaisin Maahan ja yhdistetty Pioneer 6, 7, 8, ja 9:n, Mariner 4:n ja 5:n sekä Explorer -luotainten keräämien datojen kanssa. == Lähteet == == Kirjallisuutta == * Corliss, William R.: THE INTERPLANETARY PIONEERS VOLUME II: SYSTEM DESIGN AND DEVELOPMENT. Washington, DC: Nasa, 1972. (PDF) * Corliss, William R.: THE INTERPLANETARY PIONEERS VOLUME III: OPERATIONS Washington, DC: Nasa, 1972. (PDF) Luokka:Pioneer-ohjelma Luokka:Vuoden 1969 avaruustoiminta Luokka:Miehittämättömät avaruuslennot
Troijan naiset (elokuva)

Troijan naiset () on vuonna 1971 ensi-iltansa saanut Michális Kakogiánniksen käsikirjoittama ja ohjaama draamaelokuva, jonka pääosissa ovat Katharine Hepburn, Vanessa Redgrave, Geneviève Bujold ja Eiríni Pappá. Elokuva perustuu Euripideen samannimisen antiikin kreikkalaisen tragedian vuonna 1937 julkaistuun Edith Hamiltonin tekemään englanninkieliseen käännökseen. Troijan naiset sai ensi-iltansa Cannesin elokuvajuhlilla toukokuussa 1971, ja se julkaistiin elokuvateattereissa Yhdysvalloissa saman vuoden syksyllä. == Juoni == Troijan sodan päättymisen jälkeen Troijan naiset – iäkäs kuningatar Hekabe, Andromakhe, Kassandra ja Helena – kokoontuvat tuhotun kaupungin muurien juurelle odottamaan tietoa kohtalostaan, että mihin kreikkalaiskaupunkeihin kukin joutuu sotavankina lähtemään. == Näyttelijät == == Tuotanto == Troijan naisien tuotanto alkoi elokuun lopussa ja päättyi lokakuun alussa vuonna 1970. Elokuva kuvattiin Atienzassa Espanjassa. == Lähteet == == Aiheesta muualla == * Luokka:Vuoden 1971 yhdysvaltalaiset elokuvat Luokka:Vuoden 1971 brittiläiset elokuvat Luokka:Yhdysvaltalaiset draamaelokuvat Luokka:Brittiläiset draamaelokuvat Luokka:Kreikkalaiset elokuvat Luokka:Yhdysvaltalaiset näytelmiin perustuvat elokuvat
Qarjantau

thumb|Vuoriston korkein kohta Mingbuloq Uzbekistanin puolelta nähtynä. Qarjantau (, ) on Tienšanin läntinen reunavuoristo Kazakstanin Türkistanin alueella sekä Uzbekistanin Taškentin alueen rajalla. Keles- ja Ugomjokien välissä sijaitsevan koillis-lounaissuuntaisen vuorijonon pituus on 85–90 ja leveys 15–20 kilometriä. Korkein kohta on Myñbūlaq (uzbekiksi Mingbuloq, 2 828 metriä). Lounaassa Qarjantau laskeutuu Qorachatovin harjanteeksi. Lyhyempiä ja jyrkempiä kaakkoisrinteitä halkovat syvät rotkot. Luoteisrinteiltä saavat alkunsa monet Kelesin sivujoet. Vuoret ovat muodostuneet etupäässä vulkaanisista kivilajeista, kalkki- ja hiekkakivestä, liuskeesta ja konglomeraatista. Niillä esiintyy paljon karsti-ilmiöitä. Rinteillä kasvaa ruohoa, pensaita, katajia ja villejä hedelmäpuita. ==Lähteet== Luokka:Kazakstanin vuoristot Luokka:Uzbekistanin vuoristot
Edistyspuolue (Yhdysvallat, 1924–1925)

Edistyspuolue (, 1924–1925) oli yksi kolmesta samannimisestä eri aikoina toimineesta puolueesta Yhdysvalloissa. Sen perustivat vuoden 1924 presidentinvaaleja varten ihmiset, jotka olivat tyytymättömiä demokraattien ja republikaanien konservatiivisiin asenteisiin ja ohjelmiin. Edistyspuolueeseen kuului liberaaleja, maalaisliittolaisia, edistyksellisiä republikaaneja, sosialisteja ja työväen edustajia. Puolue valitsi presidenttiehdokkaakseen Wisconsinin senaattorin Robert M. La Folletten, joka kuului myös vuoden 1912 edistyspuolueen perustajiin. Follette oli jo 69-vuotias ja kärsi terveysongelmista. Varaprersidenttiehdokkaana oli Montanan uudistusmielinen demokraattisenaattori Burton K. Wheeler. Vaalikampanjassaan Edistyspuolue lupasi ”siivota” valtionhallinnon, valvoa luonnonvaroja julkisesti, kansallistaa rautatiet ja alentaa veroja. Se puhui paljon silloisen hallinnmon korruptiosta ja nosti esille myös rotuun liittyvät kysymykset, erityisesti uudelleen vahvistumassa olleen Ku Klux Klanin. Puolue sai vain noin 17 prosenttia äänistä, eikä se vaikuttanut vaaleihin, joissa presidentti Calvin Coolidge ja republikaanit saivat enemmistön. Edistyspuolue hajosi, kun La Follette kuoli vaaleja seuraavana vuonna. == Lähteet == Luokka:Yhdysvaltain puolueet
Edistyspuolue (Yhdysvallat, 1948)

Edistyspuolue (, 1948) oli yksi kolmesta samannimisestä eri aikoina toimineesta puolueesta Yhdysvalloissa. Sen perusti vuoden 1948 presidentinvaaleja varten Henry A. Wallace, joka oli tyytymätön presidentti Harry S. Trumanin demokraattien toimintaan. Toisin kuin vuosien 1912 ja 1924 edistykselliset puolueet, Wallacen puolue keskittyi kampanjassaan ulkopolitiikkaan eikä niinkään maan sisäisten kysymysten ratkaisutapoihin. Se kannatti erityisesti sovittelevampaa politiikkaa Neuvostoliittoa kohtaan. Wallace sai yli miljoona suoraa ääntä vuoden 1948 vaaleissa. Wallacen äänet jakautuivat eri osavaltioihin, joten hän ei lopulta saanut yhtään valitsijamiestä. Puolue ei osallistunut enää muihin vaaleihin. == Lähteet == Luokka:Yhdysvaltain puolueet
Robert Ylönen

Robert Ylönen (11. helmikuuta 1867 Leivonmäki – 14. huhtikuuta 1943 Helsinki) oli suomalainen pappi ja rehtori. Hän toimi myös siirtolaispappina Yhdysvalloissa 1800-luvun lopussa. Robert Ylönen vihittiin papiksi 1893. Sen jälkeen hän suoritti filosofian kandidatti-tutkinnon vuonna 1900 ja teologian kandidaatti-tutkinnon 1903 Helsingin yliopistossa. Ylönen toimi ylimääräisenä pappina eri puolilla Suomea vuodesta 1893 ja vuosina 1896-1899 siirtolaispappina Yhdysvalloissa ja samalla Michiganin Hancockissa sijaitsevan Suomi-opiston opettajana 1898-1899. Suomeen palattuaan hän toimi Nurmeksen vt. kirkkoherrana. Vonna 1904 hän siirtyi opettajaksi Lappeenrannan yhteiskouluun, jonka rehtorina hän toimi vuosina 1905-1914. Vuonna 1915 hänet nimitettiin Helsingin suomalaisen lyseon uskonnon ja filosofian alkeiden lehtoriksi, josta hän siirtyi täysinpalvelleena eläkkeelle. Lappeenrannanssa ollessaan Ylönen toimi kaupunginvaltuustossa ja köyhäinhoitolautakunnassa vuosina 1905-1914. == Lähteet == Luokka:Suomen koulujen rehtorit Luokka:Suomen evankelis- luterilaisen kirkon papit Luokka:Lappeenrannan kaupunginvaltuutetut Luokka:Vuonna 1867 syntyneet Luokka:Vuonna 1943 kuolleet
Syklameenialdehydi

Syklameenialdehydi (C13H18O) on aromaattisiin aldehydeihin kuuluva orgaaninen yhdiste. Yhdistettä käytetään ainesosana hajusteissa. ==Ominaisuudet, valmistus ja käyttö== Huoneenlämpötilassa syklameenialdehydi on kellertävää nestettä, jolla on kukkaismainen syklaameja tai meloneja muistuttava tuoksu. Yhdiste on käytännöllisesti katsoen veteen liukenematonta, mutta liukenee esimerkiksi etanoliin. Syklameenialdehydi on kiraalista, ja sitä käytetään raseemisena seoksena. Syklameenialdehydin valmistukseen on useita tapoja. Käytetyin on kumina-aldehydin ja propionialdehydin kondensaatiotuotteen pelkistys vedyttämällä. Muita menetelmiä ovat titaanitetrakloridin katalysoima isopropyylibentseenin ja metakroleiinidiasetaatin reaktio tai α-metyylikanelialdehydin pelkistys, reaktio propeenin kanssa ja reaktiotuotteen hapetus aldehydiksi. : : Syklameenialdehydiä käytetään kukkaistuoksuissa tuomaan niihin syklaamien tai kielon tuoksua. ==Lähteet== Luokka:Aldehydit
Lauri Nuutinen (professori)

Lauri Samuli Nuutinen (31. elokuuta 1943 Kiuruvesi – 18. lokakuuta 2022 Oulu) oli suomalainen lääkäri, anestesiologian professori ja lääkintöneuvos. ==Henkilöhistoria== Nuutinen syntyi maanviljelijä Vilho Antero Nuutisen ja Aune Hellin Martikaisen perheeseen. Hän avioitui 1966 Marja Leena Mikkolan kanssa. Nuutinen tuli ylioppilaaksi Kiuruveden yhteiskoulusta 1962 ja valmistui lääketieteen lisensiaatiksi 1968. Lääketieteen ja kirurgian tohtoriksi hän väitteli 1976. Nuutinen oli Oulun lääninsairaalan anestesiaosaston apulaislääkäri 1968–1970, Raahen aluesairaalan anestesiaosaston vt. ylilääkäri 1970–1971 ja Oulun yliopistollisen keskussairaalan anestesiaosaston apulaislääkäri 1971–1973 ja osaston ylilääkäri 1978–1992. Oulun yliopiston apulaisopettaja Nuutinen oli 1974–1976, anestesiologian dosentti 1977, vs. professori 1976–1977 ja 1985–1986 ja professori 1994–1995. Kuopion yliopiston anestesiologian professorina hän toimi 1992–1994. Nuutinen oli Oulun yliopistollisen sairaalan anestesiaklinikan ylilääkäri vuodesta 1994 ja Pohjois-Pohjanmaan sairaanhoitopiirin johtajaylilääkäri 1995–2007, samoin kuin vieraileva professori Teksasin yliopistossa Houstonissa 1986–1987. Hänellä oli myös useita asiantuntija- ja luottamustehtäviä. Lääkintöneuvoksen arvonimen Nuutinen sai 2003. ==Julkaisuja== * The effects of bypass time, furosemide and nitrous oxide on renal function in open heart surgery, Oulu: Oulun yliopisto, 1976 (väitöskirja) * Anestesiologia, Helsinki: Duodecim, 1995, toim. Lauri Nuutinen muiden kanssa ==Aiheesta muualla== * Professori Lauri Nuutisesta SAY:n uusi kunniajäsen Finnanest (Suomen Anestesiologiyhdistys) == Lähteet == Luokka:Suomalaiset lääkärit Luokka:Suomalaiset professorit Luokka:Oulun yliopiston professorit Luokka:Kuopion yliopiston professorit Luokka:Vuonna 1943 syntyneet Luokka:Vuonna 2022 kuolleet
Henry Patten

Henry Patten (s. 6. toukokuuta 1996) on brittiläinen tennispelaaja. Nykyisin enimmäkseen nelinpeliä pelaava Patten on sijoittunut parhaimmillaan ATP- listalla nelinpelissä sijalle 12 elokuussa 2024. Kaksinpelissä hän on ollut korkeimmillaan sijalla 462 syyskuussa 2022. Ensimmäisen ATP-turnausvoittonsa nelinpelissä Patten saavutti huhtikuussa 2024 Harri Heliövaaran kanssa Marokossa. Toinen voitto tuli Lyonissa Heliövaaran kanssa ja kolmas Wimbledonissa 2024. Lokakuussa 2024 he voittivat Tukholmassa. Tammikuussa 2025 he voittivat toisen Australian avoimet.. == Lähteet == == Aiheesta muualla == * * Luokka:Brittiläiset tennispelaajat Luokka:Vuonna 1996 syntyneet Luokka:Elävät henkilöt
Veikkausliigan vuoden tulokas

Vuoden liigatulokas on Suomen jalkapallon pääsarjan Veikkausliigan parhaalle tulokaspelaajalle vuosittain myönnettävä palkinto. Se on jaettu kaudesta 1995 lähtien. Palkinnosta vastaa Jalkapallon Pelaajayhdistys, ja sen saajan äänestävät liigapelaajat keskuudestaan. == Palkitut == Veikkausliigan vuoden tulokas Kausi Pelaaja Kansalaisuus Joukkue Lähde 1995 Ilves 1996 Inter 1997 Ei jaettu 1998 PK-35 1999 Haka 2000 HJK 2001 KuPS 2002 FC Lahti 2003 HJK 2004 Haka 2005 IFK Mariehamn 2006 TPS 2007 TPS 2008 Honka 2009 TPS 2010 TPS 2011 HJK 2012 HJK 2013 Honka 2014 SJK 2015 Inter 2016 Ilves 2017 PS Kemi 2018 Klauss HJK 2019 Jair Ilves 2020 KuPS 2021 SJK 2022 Honka 2023 HJK 2024 KuPS == Lähteet == Luokka:Veikkausliiga Luokka:Suomalaiset jalkapallopalkinnot
Veikkausliigan vuoden maalivahti

Vuoden liigamaalivahti on Suomen jalkapallon pääsarjan Veikkausliigan parhaalle maalivahdille vuosittain myönnettävä palkinto. Palkinto on jaettu kaudesta 1999 lähtien. Palkinnosta vastaa liigan kokoama asiantuntijaryhmä. == Palkitut == Veikkausliigan vuoden maalivahti Kausi Pelaaja Kansalaisuus Joukkue Lähde 1999 Jokerit 2000 Jazz 2001 TamU 2002 HJK 2003 HJK 2004 TamU 2005 TamU 2006 TamU 2007 TPS 2008 Inter 2009 TPS 2010 TPS 2011 HJK 2012 TPS 2013 VPS 2014 FC Lahti 2015 SJK 2016 IFK Mariehamn 2017 FC Lahti 2018 RoPS 2019 Ilves 2020 Honka 2021 KuPS 2022 HJK 2023 KuPS 2024 KuPS == Lähteet == Luokka:Veikkausliiga Luokka:Suomalaiset jalkapallopalkinnot
Veikkausliigan vuoden puolustaja

Vuoden liigapuolustaja on Suomen jalkapallon pääsarjan Veikkausliigan parhaalle puolustajalle vuosittain myönnettävä palkinto. Palkinto on jaettu kaudesta 1999 lähtien. Palkinnosta vastaa liigan kokoama asiantuntijaryhmä. == Palkitut == Veikkausliigan vuoden puolustaja Kausi Pelaaja Kansalaisuus Joukkue Lähde 1999 HJK 2000 Haka 2001 MyPa 2002 HJK 2003 HJK 2004 Haka 2005 Inter 2006 Haka 2007 Inter 2008 Inter 2009 Honka 2010 HJK 2011 HJK 2012 TPS 2013 Honka 2014 SJK 2015 RoPS 2016 IFK Mariehamn 2017 HJK 2018 HJK 2019 KuPS 2020 HJK 2021 HJK 2022 KuPS 2023 HJK 2024 Ilves == Lähteet == Luokka:Veikkausliiga Luokka:Suomalaiset jalkapallopalkinnot
Veikkausliigan vuoden keskikenttäpelaaja

Vuoden liigakeskikenttäpelaaja on Suomen jalkapallon pääsarjan Veikkausliigan parhaalle keskikenttäpelaajalle vuosittain myönnettävä palkinto. Palkinto on jaettu kaudesta 1999 lähtien. Palkinnosta vastaa liigan kokoama asiantuntijaryhmä. == Palkitut == Veikkausliigan vuoden keskikenttäpelaaja Kausi Pelaaja Kansalaisuus Joukkue Lähde 1999 HJK 2000 HJK 2001 HJK 2002 MyPa 2003 HJK 2004 FC Lahti 2005 MyPa 2006 HJK 2007 TamU 2008 Inter 2009 TPS 2010 KuPS 2011 Inter 2012 Inter 2013 HJK 2014 HJK 2015 RoPS 2016 Ilves 2017 HJK 2018 KuPS 2019 KuPS 2020 KuPS 2021 KuPS 2022 Ilves 2023 VPS 2024 KuPS == Lähteet == Luokka:Veikkausliiga Luokka:Suomalaiset jalkapallopalkinnot
Veikkausliigan vuoden hyökkääjä

Vuoden liigahyökkääjä on Suomen jalkapallon pääsarjan Veikkausliigan parhaalle hyökkääjälle vuosittain myönnettävä palkinto. Palkinto on jaettu kaudesta 1999 lähtien. Palkinnosta vastaa liigan kokoama asiantuntijaryhmä. == Palkitut == Veikkausliigan vuoden hyökkääjä Kausi Pelaaja Kansalaisuus Joukkue Lähde 1999 Haka 2000 Jokerit 2001 HJK 2002 Haka 2003 Haka 2004 TamU 2005 Adriano MyPa 2006 HJK 2007 Rafael FC Lahti 2008 Honka 2009 Honka 2010 HJK 2011 Inter 2012 Inter 2013 Honka 2014 HJK 2015 RoPS 2016 HJK 2017 HJK 2018 Klauss HJK 2019 Inter 2020 HJK 2021 SJK 2022 Haka 2023 VPS 2024 AC Oulu == Lähteet == Luokka:Veikkausliiga Luokka:Suomalaiset jalkapallopalkinnot
Pimentohämähäkit

Pimentohämähäkit (Amaurobiidae) on hämähäkkien heimo. Pimentohämähäkit ovat pieniä ja keskikokoisia hämähäkkejä. Niillä on kahdeksan samanlaista silmää kahdessa kaarevassa rivissä. Monet lajit rakentavat laajoja verkkoja lähelle sademetsien maanpintaa. == Lähteet == Luokka:Hämähäkit
Aavehämähäkit

Aavehämähäkit (Anyphaenidae) on hämähäkkien heimo. Aavehämähäkit ovat keskikokoisia tai suuria (4–30 mm) hämähäkkejä. Ne voidaan erottaa muista hämähäkeistä hengitysaukon paikan perusteella. Se sijaitsee vatsan keskiosassa. Aavehämähäkit metsästävät öiseen aikaan, ja päivisin ne piileksivät kehräämässään putkimaisessa suojassa lehtien välissä tai puunkuoren alla. Euroopasta tavataan kuusi lajia, jotka kuuluvat samaan sukuun Anyphaena. Suomeen on vakiintunut niistä rummukki eli rummuttajahämähäkki (Anyphaena accentuata). == Lähteet == Luokka:Hämähäkit
Syyslaulu (vuoden 1978 albumi)

Syyslaulu on säveltäjä Erna Tauron toinen ja laulaja Bo Anderssonin ensimmäinen, marraskuussa 1978 julkaistu studioalbumi.Rantanen 2006, s. 263. Albumi koottiin Tauron säveltämästä näyttämömusiikista 1960-luvulta alkaen. Tauro levytti Anderssonin kanssa levyn tunnetuimman kappaleen ”Syyslaulu” jo keväällä 1972, jolloin se julkaistiin singlenä.Rantanen 2006, s. 137. Singleversio eroaa hieman albumiversiosta ja on bonuskappaleena CD- levypainoksessa. Levy-yhtiö Love Records julkaisi albumin vinyylilevynä ja C-kasettina syksyllä 1978 sekä remasteroituna CD-levynä vuonna 2001. Albumista julkaistiin myös ruotsinkielinen versio Höstvisa, joka julkaistiin myös vinyylilevynä ja C-kasettina vuonna 1978. == Kappaleet == Kaikki kappaleet säveltänyt Erna Tauro, suomentanut Esko Elstelä ja sovittanut Nacke Johansson, ellei toisin mainita. ; A-puoli # # # # # # # ; B-puoli # * # # # # # # \+ # Lähteet:Erna Tauro & Bo Andersson: Syyslaulu -vinyylialbumin tiedot, Love Records, LRLP 295, 1978. == Tekijät == === Muusikot === * Bo Andersson – laulu * Nacke Johansson – piano, harmonikka * Unto Haapa-aho ja Pentti Lasanen – puhallinsoittimet * Heikki Laurila – kitara * Heikki ”Häkä” Virtanen – basso * Matti Oiling – lyömäsoittimet \+ * Ulf Hästbackan jousikvartetti – jouset Lähde: ; Bonuskappaleen muusikot (Jörgen Petersenin orkesteri, 1972) * Unto Haapa-aho, Reijo Lehtovirta, Esa Pethman ja Hannu Saxelin – puhallinsoittimet * Heikki Laurila – kitara * Erkki Seppä – basso * Christian Schwindt – rummut Lähde: === Tuotanto === * Nacke Johansson ja Pekka Aarnio – tuotanto * Jörgen Petersen – tuotanto (bonuskappale) * Måns Groundstroem – äänitys, Love Studio, Helsinki, 1978 * Ari Hietala / Saftra – kansi * Ben Kaila / Saftra – mustavalkoinen valokuva Lähteet: == Lähteet == * === Viitteet === Luokka:Vuoden 1978 albumit Luokka:Love Recordsin albumit Luokka:Pekka Aarnion tuottamat albumit
Mäyrälampi

Mäyrälampi tai Mäyrälammi voi tarkoittaa seuraavia vesistöjä: == Mäyrälampi == * Mäyrälampi, lampi Hankasalmen Mäyrämäessä * Mäyrälampi, lampi Heinolassa kirkonkylän lähellä * Mäyrälampi, lampi Heinolassa Rihun lähellä * Mäyrälampi, lampi Joutsan Leivonmäellä * Mäyrälampi, lampi Jyväskylän Vertaalassa * Mäyrälampi, lampi Keuruulla Suolahden Mäkikylässä * Mäyrälampi, lampi Äänekosken Suolahdessa == Mäyrälammi == * Mäyrälammi, lampi Ruoveden Pöllöperällä * Mäyrälammi, lampi Tammelassa.
Pussihämähäkit

Pussihämähäkit (Clubionidae) on hämähäkkien heimo. Pussihämähäkit ovat tyypillisesti väriltään vaaleita ja yöaikaan aktiivisia. Niitä tavatan usein puunkuoren alta tai kasvillisuudesta. == Suomessa tavattuja lajeja == Suomessa on tavattu lukuisia Clubiona-suvun pussihämähäkkejä. * kiiltopussikki Clubiona caerulescens * kirjopussikki Clubiona comta * vaaleapussikki Clubiona diversa * lehtipussikki Clubiona frutetorum * pensaspussikki Clubiona germanica * dyynipussikki Clubiona juvenis * pohjanpussikki Clubiona kulczynskii * keltapussikki Clubiona lutescens * ruohopussikki Clubiona neglecta * rahkapussikki Clubiona norvegica * puupussikki Clubiona pallidula * ruokopussikki Clubiona phragmitis * niittypussikki Clubiona reclusa * etelänpussikki Clubiona similis * suopussikki Clubiona stagnatilis * havupussikki Clubiona subsultans * pikkupussikki Clubiona subtilis * sammalpussikki Clubiona trivialis == Lähteet == Luokka:Hämähäkit
Stryker

Stryker voi tarkoittaa seuraavia: * Stryker, panssaroitu miehistönkuljetusajoneuvo * Styker Corporation, yhdysvaltalainen terveydenhoitoalan yritys == Styker-nimisiä henkilöitä == * Homer Stryker (1894–1980), yhdysvaltalainen lääkäri ja ortopedi, Stryker Corporationin perustaja * Jeff Stryker, oik. Charles Casper Peyton (s. 1962), yhdysvaltalainen pornonäyttelijä * Pat Stryker (s. 1956), yhdysvaltalainen hyväntekijä, poliittinen vaikuttaja, perijätär ja miljardööri * Ronda Stryker (s. 1954), yhdysvaltalainen yritysjohtaja, hyväntekijä, perijätär ja miljardööri == Kuvitteellisia henkilöitä == * Kurtis Stryker fiktiivinen hahmo Mortal Kombat -pelisarjassa. * William Stryker Marvel-kustantamon sarjakuvahahmo.
Varpuhämähäkit

Varpuhämähäkit (Dictynidae) on hämähäkkien heimo. Varpuhämähäkit eivät yleensä ole suurempia kuin 5 mm. Ne rakentavat epäsäännöllisen, sotkuisen verkon kasvin latvaan tai lehden pintaan. Euroopassa esiintyy kaikkiaan 70 lajia. Suomessa on tavattu 17 lajia varpuhämähäkkejä, kuten kanervavarvukki (Dictyna arundinacea). == Lähteet == Luokka:Hämähäkit
Karikehämähäkit

Karikehämähäkit (Hahniidae) on hämähäkkien heimo. Karikehämähäkkien vartalon pituus on noin 2 mm. Ne rakentavat vaakasuuntaisen verkon juuri maanpinnan yläpuolelle. Niitä esiintyy metsässä, lähellä vettä tai sammalta. Niitä löytyy usein irtonaisista lehdistä, maanpeitteestä tai pensaiden ja puiden lehdistä. Maailmassa esiintyy noin 347 lajia, joista 26:ta tavataan Euroopassa. == Suomessa tavattuja lajeja == Suomessa on tavattu kuusi lajia. * luhtamannukki Antistea elegans * kalvaskonnukki Cicurina cicur * nummimannukki Hahnia nava * kangasmannukki Hahnia ononidum * pikkumannukki Hahnia pusilla * muurahaispesäkki Mastigusa arietina == Lähteet == Luokka:Hämähäkit
Synderesis

Synderesis on skolastisen filosofian termi, jolla ilmaistaan synnynnäistä moraalitietoisuutta, jolla erottaa hyvä ja paha. Sana on varsinaisesti "synteresis" (kreik. συντήρησις, sanasta συντηρεῖν, huolehtia, huolehtia), mutta "synderesis" on yleisin muoto. Termi synderesis löytyy vasta Hieronymukselta, joka käsitellessään Hesekielin kirjan kohtaa 1:4-15, sanoo näyn neljännestä "elävästä olennosta" olevan se, mitä kreikkalaiset kutsuvat nimellä συντήρησις, eli (latinaksi) "scintilla conscientiae", eli omatunnon kipinäksi. Tässä ilmeisesti synderesis ja omatunto (συνείδσις) vastaavat toisiaan. Skolastikot kuitenkin erottelivat termit, omatunto oli hyvän ja pahan tekojen käytännöllinen hahmottaminen; synderesis on niin sanotusti taipumus hyvään ajatuksissa ja teoissa. Tarkka suhde näiden kahden välillä oli kuitenkin kiistanalainen, Tuomas Akvinolainen ja Duns Scotus katsoivat, että molemmat ovat käytännöllisiä syitä, kun taas Bonaventura kaventaa synderesiksen tahdon taipumukseen hyviin tekoihin.1911 Encyclopædia Britannica/Synderesis Luterilaisiin tunnustuskirjoihin kuuluva Yksimielisyyden ohje vapaata tahtoa koskevan artiklan täydellisessä selityksessä ilmaisee opillisena kantana, että ihmisen järjellä ja luonnollisella ymmärryksellä on tallessa sammumaisillaan olevan kipinän verran tietoa Jumalan olemassaolosta ja (Room. 1:n mukaan) lain sisällöstä (FC SD II, 9).2\. Vapaa tahto eli ihmisen kyvyt Yksimielisyyden ohje, täydellinen selitys ==Lähteet== ==Aiheesta muualla== * Luokka:Kristilliset käsitteet Luokka:Skolastiikka Luokka:Kristillinen mystiikka Luokka:Kristillinen etiikka Luokka:Kognitio
Josh Downs

Joshua Downs (s. 12. elokuuta 2001) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Downs edustaa NFL- joukkue Indianapolis Coltsia. Ennen NFL-uraansa hän pelasi Pohjois-Carolinan yliopiston joukkueessa. Colts varasi hänet kolmannella kierroksella 79. varausvuorolla vuoden 2023 NFL:n varaustilaisuudessa. https://www.pro- football-reference.com/players/D/DownJo00.htm Toukokuussa 2023 Downs teki Coltsin kanssa nelivuotisen ja yhteensä 5,594 miljoonan dollarin arvoisen tulokassopimuksen. https://www.si.com/nfl/colts/news/colts-sign-josh-downs- rookie-deal Downs on pelannut 31 NFL:n runkosarjan ottelua. Näissä otteluissa hänellä on 140 kiinniottoa. Näillä kiinniotoilla hänellä on 1 574 kiinniottojaardia ja seitsemän kiinniotolla tehtyä touchdownia. Hän on edennyt juoksemalla 12 jaardia. Tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 2001 syntyneet Luokka:Elävät henkilöt
Älmsta

Älmsta on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 1 513 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Norrtäljen kunta
Bergshamra

Bergshamra on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 643 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Norrtäljen kunta
Svanberga

Svenberga on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 585 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Norrtäljen kunta
Edsbro

Edsbro on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 574 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Norrtäljen kunta
Rånäs

Rånäs on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 452 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Norrtäljen kunta
Herräng

Herräng on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 320 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Norrtäljen kunta
Skebobruk

Skebobruk on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 205 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Norrtäljen kunta
Södersvik

Södersvik on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 488 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Norrtäljen kunta
Lyhtyhämähäkit

Lyhtyhämähäkit (Liocranidae) on hämähäkkien heimo. Lyhtyhämähäkit kuuluivat aiemmin pussihämähäkkien heimoon, mutta nykyään niitä pidetään erillisenä heimona. Nekin ovat vapaasti metsästäviä ja yöaktiivisia, mutta eivät rakenna suojapussia päiväksi. Sen sijaan ne piileksivät esimerkiksi kivien alla. Jotkut tämän heimon lajit elävät symbioosissa muurahaisten ja termiittien kanssa. Euroopassa esiintyy noin 50 lajia. Suomessa on tavattu kahdeksan lajia lyhtyhämähäkkejä. * ruskolyhdykki Agroeca brunnea * kuparilyhdykki Agroeca cuprea * rahkalyhdykki Agroeca dentigera * kangaslyhdykki Agroeca proxima * lehtolyhdykki Apostenus fuscus * raitalyhdykki Liocranoeca striata * nummilyhdykki Scotina gracilipes * rämelyhdykki Scotina palliardii == Lähteet == Luokka:Hämähäkit
Östhamra

Östhamra on asuinalue Norrtäljen kunnassa Tukholman läänissä Upplannin historiallisessa maakunnassa Ruotsissa. Se muodosti oman taajamansa vuoteen 2015, jolloin se kasvoi yhteen Norrtäljen kanssa. ==Lähteet== ==Aiheesta muualla== Luokka:Ruotsin entiset taajamat Luokka:Norrtäljen kunta
Söderby-Karl

Söderby-Karl on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 293 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Norrtäljen kunta
Stryker (terveydenhuoltoalan yritys)

Stryker on yhdysvaltalainen terveydenhuoltoalan yritys. Sen on perustanut ortopedi Homer Stryker Kalamazoosta, Michiganista. Hän huomasi, että tietyt lääketieteelliset tuotteet eivät täyttäneet hänen potilaidensa tarpeita ja hän päätti kehittää uusia. Kun kiinnostus näihin tuotteisiin kasvoi, Stryker perusti yrityksen vuonna 1941 valmistaakseen niitä. == Lähteet == Luokka:Yhdysvaltalaiset yritykset Luokka:Terveydenhoitoalan yritykset Luokka:Terveysteknologiayritykset
Riala

Riala on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 428 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Norrtäljen kunta
Hämähäkinsyöjät

Hämähäkinsyöjät (Mimetidae) on hämähäkkien heimo. Hämähäkinsyöjät saalistavat toisia hämähäkkejä ravistamalla niiden verkkoa, jolloin uhri luulee saaneensa saaliin. Se kävelee hakemaan saalistaan, mutta joutuukin saalistajan uhriksi. Suomessa on tavattu kolme lajia hämähäkinsyöjiä. * soikkopedokki Ero cambridgei * pallopedokki Ero furcata * kyhmypedokki Ero tuberculata == Lähteet == == Aiheesta muualla == * UniProt: Taxonomy - Mimetidae (family) * BugGuide: Family Mimetidae - Pirate spiders * Spiderbytes: Pirate spiders Luokka:Hämähäkit
S/S Blidösund

S/S Blidösund on ruotsalainen höyrylaiva, joka rakennettiin Eriksbergin telakalla Göteborgissa ja laskettiin vesille vuonna 1911. Taustalla oli Blidön asukkaiden tyytymättömyys Waxholmsbolagetin monopoliin Tukholman saaristoliikenteessä ja huonoihin yhteyksiin. He perustivat osakeyhtiön ja rakennuttivat Blidösundin. Lisäksi he pyrkivät fyysisesti estämään Waxholmsbolagetin alusten kiinnittymisen laitureihin ja buuasivat ohikulkeville Waxholmsbolagetin aluksille. Alkoi kova kilpailu, joka laski molempien yhtiöiden hintoja. Parin vuoden kuluttua ne pääsivät sopuun yhteisestä tariffista, mutta edelleen osa majatalojen pitäjistä ja liikkeenharjoittajista Blidössä kieltäytyi palvelemasta Waxholmsbolagetilla saapuneita matkailijoita. Nykyisin S/S Blidösund tekee kesäisin illallisristeilyitä Tukholmasta käsin. ==Kuvia== SS Blidösund 1916.jpg|Alus vuonna 1916 Blidösund July 2017 09.jpg|Lämmittäjä työssään Blidösund June 2017 10.jpg|Ruokasali ==Lähteet== ==Aiheesta muualla== Blidösund
Cedric Tillman

Cedric Jashon Tillman (s. 19. huhtikuuta 2000 Natchez, Mississippi, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Tillman edustaa NFL-joukkue Cleveland Brownsia. Ennen NFL-uraansa hän pelasi Tennesseen yliopiston joukkueessa. Browns varasi hänet kolmannella kierroksella 74. varausvuorolla vuoden 2023 NFL:n varaustilaisuudessa. https://www.pro-football- reference.com/players/T/TillCe01.htm Toukokuussa 2023 Tillman teki Brownsin kanssa nelivuotisen tulokassopimuksen. https://www.si.com/nfl/browns/news/browns-sign-wr-cedric-tillman Tillman on pelannut 25 NFL:n runkosarjan ottelua. Näissä otteluissa hänellä on 50 kiinniottoa, 563 kiinniottojaardia ja kolme kiinniotolla tehtyä touchdownia. Hän on edennyt juoksemalla kolme jaardia. Tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 2000 syntyneet Luokka:Elävät henkilöt
Spillersboda

Spillersboda on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 485 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Norrtäljen kunta
Nysättra

Nysättra on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 268 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Norrtäljen kunta
David Sacks

David Sacks (s. 25. toukokuuta 1972 Kapkaupunki) on yhdysvaltalainen liikemies ja sijoittaja.David Sacks Jewish Virtual Library, viitattu 25.1.2025 Sacks syntyi juutalaiseen perheeseen Etelä-Afrikassa ja muutti 5-vuotiaana perheineen Yhdysvaltoihin. Hän sai Bachelor of Arts -oppiarvon taloustieteessä Stanfordin yliopistosta vuonna 1994. Hän väitteli oikeustieteen tohtoriksi Chicagon yliopiston lakikoulusta vuonna 1998. Sacks aloitti vuonna 1999 uransa Confinityssa, josta myöhemmin tuli PayPal. Hän oli sen ensimmäinen tuotejohtaja ja sitten operatiivinen pääjohtaja.David Sacks Craft Ventures, viitattu 25.1.2025 Sacks perusti vuonna 2008 yhtiöiden yhteisöverkostoksi tarkoitetun Yammer-palvelun, jonka Microsoft osti heinäkuussa 2012. Hän oli mukana perustamassa teknologian alaan keskittynyttä Craft Ventures -sijoitusyhtiötä. Hän on toiminut johtavissa asemissa myös muun muassa Zenefits-ohjelmistoyhtiössä.Trump appoints former PayPal exec David Sacks as AI and crypto czar Reuters 6.12.2024, viitattu 25.1.2025 Sacks on pitkäaikainen Bitcoinin, muiden kryptovaluuttojen ja hajautettujen finanssipalveluiden puolestapuhuja. Hän on yksi All In -podcastin juontajista. 5\. joulukuuta 2024 Donald Trump ilmoitti valinneensa Sacksin Valkoisen talon “tekoäly- ja kryptotsaarin” asemaan. == Lähteet == Luokka:Yhdysvaltalaiset liikemiehet Luokka:Suursijoittajat Luokka:Vuonna 1972 syntyneet Luokka:Elävät henkilöt
Sättra

Sättra on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 339 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Norrtäljen kunta
Trump (suku)

Trump on yhdysvaltalainen liikemies- ja poliitikkosuku, johon kuuluu muun muassa Yhdysvaltain 45. ja 47. presidentti Donald Trump. == Jäseniä == Trumpin suvun patriarkka oli saksalaisten siirtolaisten perheeseen New Yorkissa vuonna 1905 syntynyt Fred Trump (k. 1999). Hänestä tuli merkittävä rakennuttaja, joka vaurastui toisen maailmansodan jälkeen rakennuttamalla yli 27 000 pienituloisten ja keskituloisten kerros- ja rivitaloasuntoa Brooklyniin ja Queensiin. Fred Trump ja Mary Anne MacLeod (1936–2000) saivat viisi lasta. Donald Trump (s. 1946) jatkoi isänsä työtä liikemiehenä. Siirryttyään politiikkaan 2010-luvulla hän nousi Yhdysvaltain 45. ja 47. presidentiksi. Trumpien muita lapsia ovat: * Maryanne (1937–2023, juristi, yksi lapsi) * Fred Jr. (1938–1981, kaksi lasta, ei halunnut perheyrityksen johtoon) * Elizabeth (s. 1942, ei lapsia) * Robert (1948–2020, ei lapsia, työskenteli perheyrityksessä). Donald Trumpilla on kolmen vaimonsa, tšekkosslovakialaissyntyisen Ivana Trumpin (1949–2022), Marla Maplesin (s. 1963) ja slovenialaissyntyisen Melania Trumpin (s. 1970) kanssa yhteensä viisi lasta: * Donald Jr. (s. 1977) * Ivanka (s. 1981) * Eric (s. 1984) * Tiffany (s. 1993) * Barron (s. 2006). Ivanka Trump on liikenainen, joka toimi presidentti Trumpin neuvonantajana tämän ensimmäisellä kaudella. Donald Trump Jr. ja Eric Trump työskentelevät Trump Organizationin johtotehtävissä. Donald Jr.:lla on viisi lasta, Ivankalla kolme lasta ja Ericillä kaksi lasta. == Lähteet ==
Hästängen och Mora

Hästängen och Mora on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 740 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Norrtäljen kunta
Oxhalsö

Oxhalsö on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 740 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Norrtäljen kunta
Hattudden, Björnösund och Björknäs

Hattudden, Björnösund och Björknäs on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 340 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Norrtäljen kunta
Malstaby

Malstaby on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 224 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Norrtäljen kunta
Husby (Norrtälje)

Husby on taajama Norrtäljen kunnassa Tukholman läänissä Upplannin historiallisessa maakunnassa Ruotsissa. Taajamassa oli 224 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Norrtäljen kunta
Carl Vettervik

Carl Gustav Mikonpoika Vettervik (s. 21. marraskuuta 1829 Mellilä – ?) oli 1800-luvulla elänyt suomalainen rakennusmestari. Hän suunnitteli vuonna 1845 valmistuneen Virttaan kirkon. Geni.comin mukaan Vettervik syntyi Mellilässä. Hänen vanhempansa olivat Mikko Mikonpoika ja Eeva Abrahamintytär Salin. Alastarolla Virttaan kylässä sijaitseva kirkko on tiettävästi ainut hänen nimissään oleva suunnittelutyö. == Lähteet == Luokka:Suomalaiset rakennusmestarit Luokka:Suomalaiset kirkonrakentajat Luokka:Kuolinvuosi tuntematon
Jaxon Smith-Njigba

Jaxon Smith-Njigba (s. 14. helmikuuta 2002 Nacogdoches, Teksas, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Smith-Njigba edustaa NFL-joukkue Seattle Seahawksia. Ennen NFL-uraansa hän pelasi Ohion osavaltionyliopiston joukkueessa. Seahawks varasi hänet ensimmäisellä kierroksella 20. varausvuorolla vuoden 2023 NFL:n varaustilaisuudessa. https://www.pro-football- reference.com/players/S/SmitJa06.htm Toukokuussa 2023 Smith-Njiggba teki Seahawksin kanssa nelivuotisen ja noin 14,4 miljoonan dollarin arvoisen tulokassopimuksen. https://www.si.com/nfl/seahawks/news/seattle-seahawks- jaxon-smith-njigba-signs-14-million-draft-ohio-state-geno-smith-dk-metcalf Smith-Njigba on pelannut 34 NFL:n runkosarjan ottelua. Näissä otteluissa hänellä on 163 kiinniottoa, 1 758 kiinniottojaardia ja kymmenen kiinniotolla tehtyä touchdownia. Hän on edennyt juoksemalla 26 jaardia. Tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 2002 syntyneet Luokka:Elävät henkilöt
Anders Carl Rutström

Anders Carl Rutström (1721–1772), oli Ruotsin kirkon pappi, joka tunnetaan uskonnollisten liikkeiden historiassa yhtenä ruotsalaisen herrnhutilaisuuden merkittävimmistä johtajista ja poliittisessa elämässä hattupuolueen kiihkeänä kannattajana. Rutström vihittiin papiksi vuonna 1745. Hän oli suosittu saarnaaja ja hänen kirjoittamiaan hengellisiä lauluja julkaistiin Kööpenhaminassa vuonna 1778 painetussa kokoelmassa "Sions nya sånger".Nordisk familjebok / Uggleupplagan. 23. Retzius - Ryssland ==Lähteet== Luokka:Ruotsalaiset papit Luokka:Ruotsalaiset virsirunoilijat Luokka:Herrnhutilaisuus Luokka:Vuonna 1721 syntyneet Luokka:Vuonna 1772 kuolleet
Coriolanus (elokuva)

Coriolanus on vuonna 2011 ensi-iltansa saanut Ralph Fiennesin ohjaama brittiläinen sotadraamaelokuva, jonka nimiroolia Fiennes myös näyttelee. Elokuvan muissa osissa ovat Gerard Butler, Vanessa Redgrave, Brian Cox, Jessica Chastain ja James Nesbitt. Elokuva on Fiennesin esikoisohjaus. William Shakespearen samannimiseen tragediaan perustuva Coriolanus sai ensi-iltansa vuoden 2011 Berliinin elokuvajuhlilla ja kilpaili pääkilpailusarjassa, jossa se oli ehdolla parhaan elokuvan Kultaisen karhun saajaksi. == Juoni == Nykyaikaan sijoittuvassa elokuvassa Caius Martius Coriolanus (Ralph Fiennes) on voitokas sotasankari, joka poliitikkona on kuitenkin vain kohtalainen. Kun hän tavoittelee konsulin asemaa, hän joutuu kansan epäsuosioon. Hänet karkotetaan Roomasta, ja katkera Coriolanus alkaa vannoa kostoa kaupungille. Hän liittoutuu vihollisensa Tullus Aufidiuksen (Gerard Butler) kanssa toteuttaakseen kostosuunnitelmansa. == Näyttelijät == == Tuotanto == === Kuvaukset === Coriolanus kuvattiin Belgradissa Serbiassa. == Ensi-ilta ja vastaanotto == Coriolanus sai ensi-iltansa Berliinin elokuvajuhlilla 14. helmikuuta 2011, ja se julkaistiin elokuvateattereissa Isossa-Britanniassa 20. tammikuuta 2012. Elokuva tuotti maailmanlaajuisesti 2,4 miljoonan dollarin lipputulot. Coriolanus on saanut sekä kriitikoilta että katsojilta myönteisiä arvioita. Rotten Tomatoes -sivuston mukaan 92 prosenttia kriitikoista on antanut elokuvalle myönteisen arvosanan 7,4/10 keskiarvolla. Keräys perustuu 153 arviointiin, joista 140 on ”tuoreita” ja 13 ”mätiä”. Yli 10 000 käyttäjästä 58 prosenttia on antanut elokuvalle myönteisen arvosanan 3,3/5 keskiarvolla. Metacritic-sivuston mukaan 32 arvostelun perusteella elokuva on saanut 79 pistettä sadasta mahdollisesta. Metacriticin 75 käyttäjää on antanut elokuvalle keskiarvon 6,9/10. Ralph Fiennes oli ehdolla Bafta-palkinnon saajaksi kategoriassa paras brittiläinen käsikirjoittaja-, ohjaaja- tai tuottajatulokas vuoden 2012 gaalassa. Näyttelijöistä Vanessa Redgrave palkittiin roolisuorituksestaan parhaan naissivuosan BIFA-palkinnolla vuoden 2011 gaalassa. == Lähteet == == Aiheesta muualla == * Luokka:Vuoden 2011 brittiläiset elokuvat Luokka:Brittiläiset sotadraamat Luokka:Brittiläiset independent-elokuvat Luokka:Näytelmiin perustuvat elokuvat
Hal Finney

Hal Finney (4. toukokuuta 1956 – 28. elokuuta 2014) oli yhdysvaltalainen tietojenkäsittelytieteilijä, kryptografi ja libertaari.Hal Finney Satoshi Nakamoto Institute, viitattu 26.1.2025 Andy Greenberg, Bitcoin's Earliest Adopter Is Cryonically Freezing His Body to See the Future Wired 28.8.2014, viitattu 26.1.2025 Mikko Leppänen, Suomalainen entinen bitcoin-kehittäjä Martti Malmi voisi olla nyt miljardööri, mutta toisin kävi – Kryptovaluutta täyttää 10 vuotta Yle 27.10.2018, viitattu 26.1.2025 Hän otti vastaan historian ensimmäisen bitcoin-siirron Satoshi Nakamotolta tammikuussa 2009. Finney oli 1990-luvulla kehittämässä PGP-järjestelmää. Hän oli tuolloin tunnettu vaikuttaja cypherpunk-yhteisössä. Myöhemmin hänestä tuli yksi ensimmäisistä ohjelmoijista, jotka työskentelivät bitcoinin avoimen lähdekoodin parissa. Finney oli digitaalisen yksityisyyden puolestapuhuja. Hänellä todettiin ALS-tauti vuonna 2009, mutta hän jatkoi koodaamista ohjelmistolla, joka seurasi hänen silmiensä liikkeitä. Alcor Life Extension Foundation syväjäädytti hänen ruumiinsa. == Lähteet == Luokka:Yhdysvaltalaiset tietojenkäsittelytieteilijät Luokka:Bitcoin Luokka:Vuonna 1956 syntyneet Luokka:Vuonna 2014 kuolleet
Ålands Näringsliv

Ålands Näringsliv on Ahvenanmaan suurin yritystenvälinen organisaatio. Ålands Näringsliv perustettiin vuonna 2011 kun Ahvenanmaan kauppakamari, Ahvenanmaan kauppaorganisaatio ja työnantajajärjestö yhdistyivät. Ålands Näringsliv on osa kauppakamariverkostoa, josta löytyy 19 muuta suomalaista kamaria. Vuoden 2023 lopussa Ålands Näringslivillä oli noin 470 jäsentä, jotka vastasivat yhteensä noin 80 prosentista Ahvenanmaan yksityisistä työpaikoista. Organisaation visio on vauras Ahvenanmaa ja EU, joka tarjoaa kansalaisilleen parhaan mahdollisen elinympäristön. == Kaupankäynti Ahvenanmaalla == Ahvenanmaa kuuluu Euroopan Unioniin ja EU:n tulliunioniin, mutta ei EU:n veroalueeseen. Näin ollen Ahvenanmaan ja muun Suomen, sekä muiden Euroopan Unionin maiden välillä on veroraja, ja tavaroiden kauppa on tuontia ja vientiä. Tästä syystä Ahvenanmaan ja Manner-Suomen välinen tavaroiden kauppa tapahtuu ilman arvonlisäveroa. == Organisaatio == Yhdistyksen korkein päättävä elin on medlemsmötet, joka valitsee hallituksen. Hallitus puolestaan valitsee toimitusjohtajan. Ålands Näringslivin nykyinen toimitusjohtaja (2025) on Susanne Olofsson. Yhdistyksen toimisto sijaitsee Maarianhaminassa. == Lähteet == Luokka:Ahvenanmaalaiset yhdistykset Luokka:Ahvenanmaan talous